
Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2023 M. KOVO 30 D. SPRENDIMO NR. T- 99 „DĖL ŠIAULIŲ MIESTO SAVIVALDYBĖS SMULKIOJO IR VIDUTINIO VERSLO RĖMIMO NUOSTATŲ PATVIRTINIMO“ PAKEITIMO

2024 m.              d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 16 straipsnio 1 dalimi, atsižvelgdama į  Šiaulių miesto savivaldybės smulkiojo ir vidutinio verslo rėmimo  komisijos siūlymą (2024 m. sausio 22 d. protokolas Nr. VAK-39), Šiaulių miesto savivaldybės taryba  nusprendžia:
Pakeisti Šiaulių miesto savivaldybės smulkiojo ir vidutinio verslo rėmimo nuostatus, patvirtintus Šiaulių miesto savivaldybės tarybos 2023 m. kovo 30 d. sprendimo Nr. T-99 „Dėl Šiaulių miesto savivaldybės smulkiojo ir vidutinio verslo rėmimo nuostatų patvirtinimo “ 1 punktu:
.	Pakeisti 5.1 papunktį ir jį išdėstyti taip:
„. labai maža, maža ar vidutinė įmonė, kaip ji apibrėžta Įstatymo 3 straipsnyje.“
.	Pakeisti 9.1 papunktį ir jį išdėstyti taip:
„9.1. Įregistruotų naujų įmonių pradinių steigimosi išlaidų dalinis padengimas	Skiriama parama – 100 proc. tinkamų finansuoti išlaidų, bet ne daugiau kaip 50 Eur.	Tinkamos finansuoti išlaidos: mokestis VĮ Registrų centrui už juridinio asmens įregistravimą, už laikinojo pavadinimo įtraukimą į registrą, pavadinimo tapatumo nustatymą. 	Parama pagal šią priemonę skiriama ne daugiau kaip vienam to paties steigėjo einamaisiais kalendoriniais metais įsteigtam SVV subjektui.	Išlaidos kompensuojamos tik tuo atveju, jei įmonės steigėjas (-ai) yra fizinis (-iai) asmuo (-enys).	Prašymas padengti išlaidas turi būti pateiktas ne vėliau kaip per devynis mėnesius nuo išlaidų atsiradimo dienos.“ 


.	Pakeisti  9.3 papunktį ir jį išdėstyti taip:
„9.3. Išlaidų paramos gavėjui jo darbuotojams mokyti padengimas	Skiriama parama:		50 proc. tinkamų finansuoti išlaidų, bet ne daugiau kaip 500 Eur;		trumpalaikiams (ne ilgesniems kaip trijų mėnesių trukmės) darbuotojų mokymams siekiant suteikti ir (ar) tobulinti jų profesines žinias ir įgūdžius; naujai įsteigtoms įmonėms, kompensuojant privalomus vadovų mokymus (priešgaisrinės ir darbų saugos).	Tinkamos finansuoti išlaidos: išlaidos mokymams, jei juos vykdė verslo subjektas, turintis teisę vykdyti mokymo veiklą. 	Prašymas iš dalies padengti išlaidas turi būti pateiktas ne vėliau kaip per devynis mėnesius nuo išlaidų atsiradimo dienos.“ 



.	Pakeisti  9.4 papunktį ir jį išdėstyti taip:
„9.4. Verslo projektų konkursas „Jaunimo nuo 18 iki 29 m. verslo skatinimas“	Skiriama parama – 50 proc. tinkamų finansuoti išlaidų, bet ne daugiau kaip 4 000 Eur.	Tinkamos finansuoti išlaidos: išlaidos, reikalingos verslo projektui įgyvendinti (ilgalaikiam arba trumpalaikiam turtui įsigyti, prekių gamybai arba paslaugų teikimui, verslo reklamos išlaidoms apmokėti, darbo vietai įsteigti),  patirtos konkurso vykdymo metais iki lapkričio 1 dienos.	Verslo projektų konkurso nugalėtojai turi galimybę kartu su Savivaldybe dalyvauti Verslo ir pasiekimų parodoje, vykstančioje Šiaulių mieste.“


.	Pakeisti 9.5 papunktį ir jį išdėstyti taip:
„9.5. Verslo projektų konkursas „Vyresnių nei 45 m. asmenų verslo skatinimas“	Skiriama parama – 50 proc. tinkamų finansuoti išlaidų, bet ne daugiau kaip 4 000 Eur.	Tinkamos finansuoti išlaidos: išlaidos, reikalingos verslo projektui įgyvendinti (ilgalaikiam arba trumpalaikiam turtui įsigyti, prekių gamybai arba paslaugų teikimui, verslo reklamos išlaidoms apmokėti, darbo vietai įsteigti), patirtos konkurso vykdymo metais iki lapkričio 1 dienos.	Verslo projektų konkurso nugalėtojai turi galimybę kartu su Savivaldybe dalyvauti Verslo ir pasiekimų parodoje, vykstančioje Šiaulių mieste.“


.	Pakeisti 9.6 papunktį ir jį išdėstyti taip:
„9.6. Įrangos ir įrankių įsigijimo išlaidų dalinis padengimas	Skiriama parama – 50 proc. tinkamų finansuoti išlaidų, bet ne daugiau kaip 3 000 Eur. 	Tinkamos finansuoti išlaidos: darbo procese naudojamų mašinų, įrenginių, aparatų, prietaisų, įrankių, įtaisų, kitų reikmenų ir jų priedų, kurie yra tiesiogiai susiję su jų naudojimu, įsigijimo ir jų montavimo išlaidos.	Prašymas iš dalies padengti išlaidas turi būti pateiktas ne vėliau kaip per devynis mėnesius nuo išlaidų atsiradimo dienos.“


.	Pakeisti  9.7 papunktį ir jį išdėstyti taip:
„9.7. Infrastruktūros pritaikymo asmenims su judėjimo negalia SVV subjekto teritorijoje dalinis išlaidų kompensavimas	Skiriama parama – 50 proc. kompensuoti tinkamų išlaidų, bet ne daugiau kaip 500 Eur.	Tinkamos finansuoti išlaidos: pandusų įrengimas (projektavimo darbai, medžiagos, statybiniai darbai), mobiliųjų pandusų įsigijimas. 	Prašymas padengti išlaidas turi būti pateiktas ne vėliau kaip per devynis mėnesius nuo išlaidų atsiradimo dienos.“


.	Pakeisti  9.8 papunktį ir jį išdėstyti taip:
„9.8. Verslo projektų konkursas „Parama inovatyviam verslui“	Skiriama parama:		80 proc. tinkamų finansuoti išlaidų, bet ne daugiau kaip 7 000 Eur;		investuojantiems robotikos, automatizavimo, technologijų srityse;		kuriantiems naujus, inovatyvius produktus (prototipus) verslui;		investuojantiems į verslo skaitmeninimo sprendimus, kuriais siekiama skaitmenizuoti ir (ar) optimizuoti su gamybos ir (ar) paslaugų teikimu susijusius klientų valdymo ir aptarnavimo, tarptautinių kokybės vadybos standartų diegimo ir (ar) veiklos organizavimo procesus; 		diegiantiems technologines inovacijas, mažinančias klimato kaitos ir šiltnamio efekto pasekmes.	Tinkamos finansuoti išlaidos: išlaidos, reikalingos inovatyviam verslo projektui įgyvendinti: prekių ženklui registruoti, patentuoti, licencijuoti, ilgalaikiam arba trumpalaikiam turtui, prekėms arba paslaugoms, susijusioms su verslo projekto įgyvendinimu, įsigyti, verslo reklamos išlaidoms, darbo vietos steigimo išlaidoms (išskyrus darbo užmokestį), patirtoms konkurso vykdymo metais iki lapkričio 1 dienos, padengti.“


.	 Papildyti nauju 9.9 papunkčiu ir jį išdėstyti taip:
„9.9. Rinkodaros priemonių įsigijimo dalinis išlaidų kompensavimas	Skiriama parama – 50 proc. kompensuoti tinkamų išlaidų, bet ne daugiau kaip 1000 Eur.	Tinkamos finansuoti išlaidos: reklaminė spauda (leidiniai, skrajutės, lankstinukai, vizitinės kortelės, lipdukai, plakatai), vizualinė reklama (iškabos, stendai, informacinės lentelės, langų ir automobilių lipdukai), kitos reklamos priemonės ir paslaugos (antspaudai, prekinio ženklo, logotipo sukūrimas, reklamos dizaino paslaugos), elektroninės rinkodaros priemonės (reklama paieškos sistemose, vaizdinė reklama internete, interaktyvaus turinio reklama). 	Prašymas padengti išlaidas turi būti pateiktas ne vėliau kaip per devynis mėnesius nuo išlaidų atsiradimo dienos.“


.	 Pakeisti 10.2 papunktį ir jį išdėstyti taip:
„. veiklą vykdo gamybos ir (ar) paslaugų srityje;“.
.	Pakeisti 12 punktą ir jį išdėstyti taip:
„. Paraiškos finansinėms priemonėms, nurodytoms Nuostatų 9.1–9.3, 9.6, 9.7 ir 9.9 papunkčiuose, priimamos visus einamuosius metus iki Nuostatų 7 punkte nurodytų aplinkybių atsiradimo dienos.“
.	Pakeisti 15.2 papunktį ir jį išdėstyti taip:
„. verslo liudijimo ir (arba) individualios veiklos pažymos kopiją;“.
.	Papildyti nauju 18.4 papunkčiu ir jį išdėstyti taip: 
„ ar nėra išnaudota galima paramos suma.“
.	Pakeisti 20 punktą ir jį išdėstyti taip:
„. Paraiškas, pateiktas paramai gauti pagal Nuostatų 9.1‒9.3, 9.6, 9.7 ir 9.9 papunkčiuose nurodytas finansavimo priemones, Komisija vertina atsižvelgdama į jų atitiktį Nuostatų III skyriuje nustatytiems reikalavimams ir į Nuostatų 15 punkte nurodytus dokumentus.“
.	Pakeisti 32 punktą ir jį išdėstyti taip:
„. Parama neteikiama SVV subjektams, kurie verčiasi alkoholinių gėrimų gamyba (Ekonominės veiklos rūšių klasifikatorius (toliau – EVRK) 11); tabako gaminių gamyba (EVRK 12); mažmenine (EVRK 47), didmenine (EVRK 46), komisine prekyba (EVRK 51); finansiniu tarpininkavimu (EVRK 64); draudimo veikla ir pensijų lėšų kaupimu (EVRK 65; EVRK 66); nekilnojamojo turto operacijomis (pirkimas, pardavimas, nuoma ir kt.) (EVRK 68); konsultacine veikla (išskyrus buhalterines paslaugas (EVRK 69.2)) (EVRK 70); teisine veikla (EVRK 69.10); azartinių lošimų ir lažybų organizavimo veikla (EVRK 92).“

